ประกาศคณะกรรมการกํากับตลาดทุน

ที่ ทจ.  20/2551

เรื่อง หลักเกณฑ์ในการทํารายการที่มีนัยสําคัญที่เข้าข่าย

เป็นการได้มาหรือจําหน่ายไปซึ่งทรัพย์สิน 

                             

อาศัยอํานาจตามความในมาตรา 16/6 มาตรา 89/1 และมาตรา 89/29 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย  คณะกรรมการกํากับหลักทรัพย์และตลาดหลักทรัพย์ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้


ข้อ ๑ ในประกาศนี้ 

(1)  “ประกาศคณะกรรมการตลาดหลักทรัพย์”  หมายความว่า  ประกาศคณะกรรมการตลาดหลักทรัพย์เรื่อง การเปิดเผยข้อมูลและการปฏิบัติการของบริษัทจดทะเบียนในการได้มาหรือจําหน่ายไปซึ่งสินทรัพย์ พ.ศ. 2547 ลงวันที่ 29 ตุลาคม พ.ศ. 2547 และที่แก้ไขเพิ่มเติม 

(2)  “สํานักงาน” หมายความว่า สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ บทนิยามดังต่อไปนี้ ในประกาศคณะกรรมการตลาดหลักทรัพย์  ให้มีความหมายดังนี้

(1) “บริษัทย่อย”  หมายความว่า บริษัทย่อยตามมาตรา 89/1

(2) “บุคคลที่เกี่ยวโยงกัน”  หมายความว่า   บุคคลที่เกี่ยวโยงกันตามที่กําหนดไว้ในประกาศคณะกรรมการกํากับตลาดทุนว่าด้วยหลักเกณฑ์ในการทํารายการที่เกี่ยวโยงกัน

(3)  “ทรัพย์สิน” หรือ “สินทรัพย์”  หมายความว่า   สิ่งที่มีตัวตนหรือไม่มีตัวตนซึ่งบุคคลหรือกิจการเป็นเจ้าของและมีมูลค่าสามารถจําหน่ายจ่ายโอนได้


ข้อ ๓ การทํารายการในเรื่องดังต่อไปนี้ ให้บริษัทปฏิบัติเช่นเดียวกับการตกลงเข้าทํารายการตามประกาศคณะกรรมการตลาดหลักทรัพย์  โดยอนุโลม

(1)  การได้มาหรือจําหน่ายไปซึ่งทรัพย์สิน ไม่ว่าทรัพย์สินนั้นจะเป็นทรัพย์สินของบริษัทหรือบริษัทย่อย

(2)  การโอนหรือสละสิทธิประโยชน์ รวมตลอดถึงการสละสิทธิเรียกร้องที่มีต่อผู้ที่ก่อความเสียหายแก่บริษัท ไม่ว่าสิทธิประโยชน์นั้นจะเกี่ยวเนื่องกับทรัพย์สินของบริษัทหรือบริษัทย่อย

เพื่อประโยชน์ในการทํารายการตามวรรคหนึ่ง 

1. (1)  ให้ใช้คําว่า “สํานักงาน” แทนคําว่า “ตลาดหลักทรัพย์” ในข้อ 11 ข้อ 12 และข้อ 14 แห่งประกาศคณะกรรมการตลาดหลักทรัพย์

(2)  ในกรณีเป็นการทํารายการที่เข้าลักษณะตามส่วนที่ 4 รายการประเภทที่ 4 ของหมวด 3 แห่งประกาศคณะกรรมการตลาดหลักทรัพย์  ให้สํานักงานมีอํานาจสั่งการในเรื่องที่เกี่ยวกับมูลค่ารายการ

(3) ในกรณีที่บริษัทหรือบริษัทย่อยจําหน่ายทรัพย์สินที่ใช้ในการประกอบธุรกิจตามปกติของตนไปทั้งหมดหรือเกือบทั้งหมดเป็นผลให้บริษัทหรือบริษัทย่อยมีทรัพย์สินทั้งหมดหรือเกือบทั้งหมดในรูปของเงินสดหรือหลักทรัพย์ระยะสั้น และบริษัทหรือบริษัทย่อยได้หยุดการประกอบธุรกิจปกติของตน บริษัทต้องดําเนินการตามหลักเกณฑ์เช่นเดียวกับที่กําหนดไว้ใน ส่วนที่ 1 รายการประเภทที่ 1 ของหมวด 3 แห่งประกาศคณะกรรมการตลาดหลักทรัพย์

(4)  ในกรณีเป็นการขออนุมัติที่ประชุมผู้ถือหุ้นตามข้อ 30 ข้อ 31 และข้อ 33 แห่งประกาศคณะกรรมการตลาดหลักทรัพย์  บริษัทต้องดําเนินการดังนี้

       (ก)  ส่งข้อมูลหรือเอกสารหลักฐานต่อสํานักงาน

       (ข)  ปฏิบัติตามการสั่งการของสํานักงานในเรื่องความเพียงพอของสารสนเทศหรือการสั่งการอื่นใด


ข้อ ๔ ประกาศนี้ให้มีผลใช้บังคับตั้งแต่วันที่  31  สิงหาคม  พ.ศ. 2551  เป็นต้นไป


ผู้มีอํานาจลงนาม -          ประกาศ  ณ   วันที่ 31  สิงหาคม  พ.ศ. 2551 

                                               

                                                                                             (นายวิจิตร  สุพินิจ)

                                                                                              ประธานกรรมการ  

                                                               คณะกรรมการกํากับหลักทรัพย์และตลาดหลักทรัพย์